Genovapress
POESIE IN DIALETTO GENOVESE : O QUI PRO QUO
O qui pro quo
Il qui pro quo
Un Retto' za un po' buscetto,
dilettante do fiaschetto,
o l'andò da-o formaggià,
s'accattò da carne sà,
o se-a misse sott'a o brasso,
e, secondo d'ordinajo,
o l'andava a lento passo
mastugando o sò Breviajo.
Arrivou ch'o fù a cascinn-a;
drito drito o va in cuxinn-a,
screuve e beutta pe astrazion
o Breviajo in to cadion,
e o se mette a carne sà
in ta stacca da sottann-a.
Seunna i ciocchi da campann-a,
o va in Gexa pe offizià;
all'odò de quello lardo
ghe va appreuvo un gatto bardo,
un porchetto c'un barbin,
tutti i gatti di vexin....
E con quella compagnia
o va primma in sacrestia,
poi va in cou pe principià...
o se mette in stacca a man,
o se sente tià unn'arpà,
buffa un gatto... baja un can.
Solo alloa, poveo Rettò,
o s'accorze do sò errò...
O tornò in casa mincion
con a stessa comitiva
a levà d'in to cadion
o Breviajo chi boggiva,
che o fè un broddo tanto grasso
da levaghe o lardo a sguasso....
- PROVERBI LIGURI IN DIALETTO GENOVESE "RASCIA CARBON CHE SOTTA GHE NEIGRO COMME D'AN FAETO...
- POESIE IN DIALETTO GENOVESE : O CABALISTA
- POESIE IN DIALETTO GENOVESE : A-E CAMPANN-E
- PROVERBI LIGURI IN DIALETTO GENOVESE "CERCA' O MA COMME I MEGHI"
- POESIE IN DIALETTO GENOVESE : RECIPE PE SUA'
- POESIE IN DIALETTO GENOVESE : ACCONTO DI PAGAMENTO
lmo_Latn srd_Latn ita_Latn fra_Latn lij_Latn lij_Latn lij_Latn lij_Latn lij_Latn ita_Latn lij_Latn scn_Latn lij_Latn lij_Latn lij_Latn lij_Latn lij_Latn lmo_Latn lij_Latn lij_Latn lij_Latn vec_Latn ita_Latn lij_Latn lij_Latn lij_Latn lij_Latn lij_Latn lij_Latn vec_Latn lij_Latn scn_Latn lij_Latn ita_Latn lij_Latn scn_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn